# אמנון בירב

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אמנון בירב, עורך "מעריב לנוער" סופר ועורך ספרים.

## [עריכה] חייו ויצירתו

### [עריכה] כעורך מעריב לנוער

בירב ערך את "מעריב לנוער" במשך 31 שנים (בשנים 1972 - 1993). הוא הפך אותו משבועון שחור לבן המודפס על 16 עמודי נייר עיתון בתפוצה של 4,000 עותקים, לשבועון צבעוני מהודר המודפס על 100 עמודי כרומו בתפוצת שיא של 100,000 עותקים. בשנות השמונים השבועון היה קרוב להפוך לשבועון הנפוץ בישראל ולעקוף בכך אפילו את שבועון הנשים הנפוץ "לאשה". הוא ייסד את מוסד "כתבי הנוער" (כ"נ) של השבועון, ממנו צמחו עשרות רבות של עיתונאים ואנשי תקשורת בישראל.

בירב טיפח במשך שנים את התחרות לבחירת "צבר וצברית השנה" שתגמלה בני נוער על פעילות התנדבות חברתית וקהילתית. מ"תחרות הכשרונות הצעירים" השנתית של מעריב לנוער יצאו אמנים, זמרים ושחקנים מפורסמים רבים. הוא יזם את תחרות "נערת השנה" שהייתה התשובה הצעירה לתחרות מלכת היופי.

אמנון בירב היה העורך הראשון שהכניס את החינוך המיני לתקשורת הפונה לבני נוער. המדור "על בנים ועל בנות", שבפרסומו החל בשנות השבעים, היה הראשון שאיפשר לבני נוער לשאול סקסולוג ולקבל תשובות בנושאים שהיו "טאבו" לנוער באותה תקופה, כמו אוננות, קיום יחסי מין, וסת, הריון, אמצעי מניעה וכדומה. סביב פרסום המדור היה ויכוח ציבורי כאשר חלק מההורים התנגדו לחשיפה של ילדיהם לנושאים אלה בגילאים צעירים. המדור עצמו נהפך לפופולרי בעיתון וזכה לאלפי פניות בחודש.

בשנת 1993 סיים אמנון בירב את תפקידו בשבועון.

### [עריכה] לאחר "מעריב לנוער"

לאחר פרישתו מ"מעריב לנוער" ערך אמנון בירב את מוספי העתון הכלכלי "טלגרף" ויצא לפנסיה מתפקידו כעורך ראשי של הירחון "עולם האישה".

לאחר פרישתו פנה אמנון בירב לכתיבה ועריכה של ספרים, בעיקר רומאנים ומדריכים. ספרו "להיות סבא, להיות סבתא", שהווה מדריך לדור חדש של סבים וסבתות, הפך לרב מכר.

בירב חיבר עד היום יותר מ-13 ספרים. הבולטים ביניהם הם "סקופ מושחת" בהוצאת זמורה ביתן, "תיק אריאלה" בהוצאת אביב, המדריך "הדרך לזוגיות מושלמת" בהוצאת אסטרולוג, "שתי אימהות" בהוצאת אביב, וכן "תיק אריאלה", "רומן מזדמן", "סיפור לא פשוט" "עשר אהבות", "המלחמה האחרונה" וספרים נוספים. בין שאר עיסוקיו, הקים בירב הוצאת ספרים בשם "מעיין".

מקור: http://he.wikipedia.org../../../%D7%90/%D7%9E/%D7%A0/%D7%90%D7%9E%D7%A0%D7%95%D7%9F_%D7%91%D7%99%D7%A8%D7%91.html

קטגוריות: עיתונאים עבריים | עורכי עיתונים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש